Der var hverken tegn på vold eller sygdom hos den 16-årige Daniel de Cunha Kryner, der mandag døde efter at have taget to piller af mærket Oxycontin. - Han har ikke været slået og sparket. Heller ingen sygdom. Det, der er tilbage, er, at han har kastet op uden at kunne hoste det væk. Det er meget typisk for en forgiftning, siger politiinspektør Verner Holm til TV2/Nord. Dødsårsagen kan først slås endeligt fast om et par uger, når de kemiske analyser er færdiggjorte. - Det peger på en forgiftning, men vi kan ikke sige noget endeligt endnu, siger politiinspektør Verner Holm til TV2/Nord.

Opsummering:
Efter obduktionen af den 16-årige Daniel da Cunha Kryner tyder alt på, at han er død af en forgiftning.